stanford-oval/wikipedia huggingface dataset:
ดิอะเมซิ่งเรซ 17
สถานที่ในการแข่งขัน > เลก 5 (สวีเดน → นอร์เวย์)

นาร์วิค, นอร์ดแลนด์, นอร์เวย์  (ภูเขาฟาเจอร์เนสฟ์เจลลิท)
นาร์วิค (สะพานสโจเมน)
นาร์วิค (ฮาร์วิคา)
นาร์วิค (แอนคีนิส มารีน่า)
ในงานทางด่วนนี้ทีมจะต้องช่วยกันกินหัวแกะอย่างหมดจด ยกเว้นกระดูกเท่านั้นให้หมดก่อนที่จะได้คำใบ้ถัดไป งานอุสรรคในเลกนี้สมาชิกคนหนึ่งของทีมต้องห้อยตัวลงไปอยู่เหนือน้ำใต้สะพานสโจเมนและส่งสัญญาณให้เรือ 1 ใน 2 ลำที่รออยู่ด้านล่างเอาคำใบ้ถัดไปมาให้ หลังจากได้คำใบ้จะต้องปีนขึ้นมาบนสะพานด้วยระยะทาง 130 ฟุตก่อนที่จะสามารถเปิดอ่านคำใบ้ต่อไปได้ งานทางแยกในเลกนี้ทีมจะต้องเลือกระหว่าง ปั่น (Bike) หรือ เรือ (Boat) ทีมที่เลือกปั่นจะต้องเลือกที่ล็อกจักรยานสีใดสีหนึ่งมาก 1 อันและปั่นจักรยานไปตามทางขรุขระที่กำหนดไว้ เมื่อไปถึงที่หมายจะมีบอร์ดอยู่ ซึ่งบนบอร์ดจะบอกรหัสไว้ โดยให้ทีมจำรหัสบนบอร์ดที่ตรงกับสีของที่ล็อกจักรยานที่ตนเองเลือกไว้ หลังจากนั้นให้ขี่จักรยานกลับไปที่จุดเริ่มต้นและใช้ตัวเลขรหัสปลดล็อกที่ล็อกจักรยานที่ตรงกับสีที่เลือกไว้ โดยคำใบ้ถัดไปจะอยู่ในนั้น ส่วนทีมที่เลือกเรือจะต้องใช้แผนที่เดินเรือนำทางไปยังตำแหน่งระบุไว้และจะต้องเดินไปส่งปลาคอดขนาดใหญ่ 2 ตัวกับเลื่อยไฟฟ้า 1 อันที่บ้านของชาวประมง ก่อนที่จะได้รับคำใบ้ถัดไป
ที่ฟาเจอร์เนสฟ์เจลลิท, ทีมจะต้องนั่งเคลนห้อยขึ้นไปบนภูเขาเพื่อที่จะได้คำใบ้ถัดไป
สถานที่ในการแข่งขัน > เลก 6 (นอร์เวย์ → รัสเซีย)

นาร์วิค (สถานีรถไฟนาร์วิค) ไป อุปซอลา, สวีเดน (สถานีรถไฟเซนทรัลอุปซอลา)
สต็อกโฮล์ม (ท่าอากาศยานสต็อกโฮล์ม-อาร์แลนดา) ไป เซนต์ปีเตอร์สเบิร์ก, รัสเซีย  (ท่าอากาศยานพูลโคโว)
เซนต์ปีเตอร์สเบิร์ก (เกาะวาซิลเยฟสกี้ - เสาหินรอสทรัล)
เซนต์ปีเตอร์สเบิร์ก (จัตุรัสพาเลส)
เซนต์ปีเตอร์สเบิร์ก (อเล็กซานโดรฟสกายา - ร้านค้าเนเบอร์ฮูด)
เซนต์ปีเตอร์สเบิร์ก (วิหารเซนต์ไอแซค)
สำหรับทางแยกของเลกนี้ ทีมจะต้องเลือกระหว่างดนตรีคลาสลิก (Classical Music) กับภาพยนตร์คลาสลิก (Classical Cinema) โดยทีมที่เลือกดนตรีคลาสลิก จะต้องเดินทางไปยังปราสาทเบโลเซลสกี้-เบโลเซอร์สกี้ แล้วฟังท่อนของเพลงจากแกรมโมโฟนที่มีหมายเลขแปะอยู่ทั้งสามเครื่องได้แก่ 1. เพลง Pictures at an Exhibition ของโมเดสท์ เปโตรวิช มูสซอคสกี้, 2.เพลง Scheherazade ของนิโคไล ริมสกี-คอร์ซาคอฟ และ 3.เพลง Troika  ของปีเตอร์ อิลิช ไชคอฟสกี จากนั้นทีมจะต้องเข้าไปในหอการแสดงดนตรี ที่เต็มไปด้วยนักเปียโนที่กำลังบรรเลงเพลงที่ถูกประพันธ์ขึ้นที่แตกต่างกันไป โดยจะต้องหยิบแผ่นสำเนาของชีทเนื้อเพลงนั้นๆ ที่วางบนที่เปียโนของนักเปียโนที่บรรเลงเพลงที่ตรงกับที่ทีมฟังมาจากแกรมโมโฟน และทีมต้องเรียงชีทเพลงให้ถูกต้องตามลำดับหมายเลข จึงจะได้รับคำใบ้ต่อไปจากผู้ควบคุมดนตรี ส่วนทีมที่เลือกภาพยนตร์คลาสลิก จะต้องเดินทางไปยังห้องสตูดิโอที่ 4 ในเลนฟิล์ม เพื่อค้นหาฟิล์มภาพยนตร์ที่ตรงกับภาพยนตร์ที่กำลังฉายอยู่บนจอ (เรื่อง อคเตียเบร กำกับโดย เซียร์เกย์ ไอเซนสไตน์ เมื่อปีค.ศ. 1927) จากฟิล์มภาพยนตร์หลายร้อยอันที่เกลื่อนกลาดอยู่รอบๆ เมื่อทีมนำฟิล์มภาพยนตร์ที่ถูกต้องไปมอบให้กับผู้ฉายภาพ แล้วเขาจะมอบคำใบ้ต่อไปแก่ทีม ส่วนอุปสรรคของเลกนี้ สมาชิกที่ทำอุปสรรคจะต้องแต่งตัวเหมือนกับชาวพื้นเมืองบาบุชกา แล้วหยิบถุงที่บรรจุเมล็ดมันฝรั่ง 50 เม็ด แล้วเข็นรถเข็นล้อเดียวที่ใส่มูลวัว แล้วชาวบาบุชกาจะแสดงให้ทีมดูถึงวิธีการที่ปลูกมันฝรั่งอย่างเหมาะสม และเธอจะมอบคำใบ้ต่อไปแก่ทีม เมื่อทีมปลูกมันฝรั่งได้อย่างสมบูรณ์แล้ว
เมื่อทีมประกอบภารกิจทางแยกเสร็จเรียบร้อยแล้ว ทีมจะได้รับแถบบันทึกเสียง (จากภารกิจดนตรีคลาสลิก) หรือแถบบันทึกภาพยนตร์ (จากภาพยนตร์คลาสลิก) พร้อมกับรูปภาพสถานที่ต่อไปที่ทีมจะต้องไปเพื่อรับคำใบ้ต่อไป: จัตุรัสพาเลส
สถานที่ในการแข่งขัน > เลก 7 (รัสเซีย)

เซนต์ปีเตอร์สเบิร์ก (คณะละครสัตว์แอฟโตโว)
เซนต์ปีเตอร์สเบิร์ก (สะพานแบงก์)
เซนต์ปีเตอร์สเบิร์ก (อาคารวลาดีมีร์สกี้ โพรสเปฟ)
เซนต์ปีเตอร์สเบิร์ก (โบสถ์แห่งหยดเลือด)
เซนต์ปีเตอร์สเบิร์ก (ป้อมปราการปีเตอร์และพอล)
สำหรับทางแยกของเลกนี้ ทีมจะต้องเลือกระหว่างวงดนตรีละครสัตว์ (Circus Band) กับตัวตลกละครสัตว์ (Circus Clown) โดยทีมที่เลือกวงดนตรีละครสัตว์ จะต้องเรียนรู้วิธีการเล่นเพลงพื้นเมืองของรัสเซียโดยใช้แอกคอร์เดียน เมื่อทีมสามารถเล่นดนตรีได้อย่างถูกต้องแล้ว หัวหน้าวงดนตรีจะมอบคำใบ้ต่อไปแก่ทีม ส่วนทีมที่เลือกตัวละครละครสัตว์ จะต้องเรียนรู้วิธีการหมุนจานโดยไม่ให้หล่น 10 ใบจากตัวตลก เมื่อทีมสามารถบังคับให้จานหมุนบนไม้ทั้ง 10 ใบเกิน 10 วินาทีขึ้นไป ตัวตลกจะมอบคำใบ้ต่อไปแก่ทีม ส่วนอุปสรรคของเลกนี้ สมาชิกที่ทำอุปสรรคจะต้องเล่นการละเล่นของรัสเซียที่เรียกว่าโกโรดกิ ที่คล้ายกับโบว์ลิ่ง โดยใช้สมาชิกโยนไม้ที่ใหญ่กว่าให้โดนฐานไม้บล็อกที่ตั้งอยู่ เมื่อสมาชิกสามารถเล่นได้ครบทั้งสามด่านแล้ว ทีมจะได้รับคำใบ้ที่บอกให้ไปเข้าจุดหยุดพัก ที่อยู่ด้านในป้อมปราการปีเตอร์และพอล
หลังจากที่ทีมได้รับคำใบ้จากภารกิจทางแยกแล้ว ทีมจะต้องเริ่มต้นเล่น "ปริศนาเมืองรัสเซีย" โดยคำใบ้แรกบอกให้ทีมหาสะพานที่มีสัตว์ 4 ตัวที่มีปีกสีทอง อ้างอิงถึงสะพานแบงก์
ที่สะพานแบงก์ ทีมจะต้องเดินทางโดยเท้าไปยังอาคารวลาดีมีร์สกี้ โพรสเปฟ โดยไม่มีรถแท็กซี่นำทางทีมไป ที่บริเวณจุดยอดของอาคารแห่งนี้ สมาชิกแต่ละคนจากแต่ละทีม (เข้าได้ทีละ 2 คน) จะได้รับอนุญาตให้มองหาสถานที่ที่มีคำใบ้ต่อไป : รูปปั้นจำลองของโบสถ์ห่งหยดเลือด (จริงๆแล้ว โบสถ์แห่งนี้ สามารถมองเห็นได้จากบริวเณอาคารวลาดีมีร์สกี้ โพรสเปฟ) และทีมจะต้องเดินทางไปยังโบสถ์โดยเท้า
ที่โบสถ์แห่งหยดเลือด ทีมจะถูกบอกให้หาสถานที่ฝังร่างศพของซาร์ปีเตอร์ที่ 1 แห่งรัสเซีย ซึ่งก็คือป้อมปราการปีเตอร์และพอล หลังจากจุดนี้แล้ว ทีมจะไดรับอนุญาตให้ใช้รถแท็กซี่เดินทางได้
สถานที่ในการแข่งขัน > เลก 8 (รัสเซีย → โอมาน)

เซอร์ปีเตอร์สเบิร์ก (ท่าอากาศยานพูลโคโว) ไป มัสกัต, โอมาน  (ท่าอากาศยานนานาชาติมัสกัต)
มัสกัต (เบิร์จ อัล มับคาราช)
อัล ฮัมรา (ขุนเขาแห่งดวงอาทิตย์)
นิซวา (อนุสาวรีย์กองหนังสือ)
มุตตรา (ตลาดมุตตรา)
มัสกัต (พระราชวัง อัล อาลาม)
ในอุปสรรคของเลกนี้ สมาชิกที่ทำอุปสรรคจะต้องโรยตัวลงมาจากทิวเขาของขุนเขาแห่งดวงอาทิตย์เป็นระยะทาง 500 ฟุต (150 ฟุต)  เพื่อค้นหา 1 ในหลายร้อยตะเกียงน้ำมันที่กระจัดกระจายอยู่รอบๆ ซึ่งมีแหวนวิเศษของอะลาดินอยู่ภายใน เมื่อสมาชิกค้นหาเจอแล้ว สมาชิกจะต้องนำตะเกียงพร้อมแหวนไปแลกกับคำใบ้ต่อไป ส่วนทางแยกของเลกนี้ ทีมจะต้องเลือกระหว่างบัญชีน้ำ (Water Table) กับบัญชีแต่งงาน (Wedding Table) โดยทีมที่เลือกบัญชีน้ำ จะต้องปั๊มน้ำจำนวนหนึ่งขึ้นไปในรถขนส่งน้ำ แล้วขับรถส่งน้ำกลับเข้าไปในเมือง เพื่อขนส่งน้ำให้กับบ้านที่มีสัญลักษณ์แปะอยู่ ซึ่งอยู่ในแถบบริวเณแอสวัน อัล อิลโต เมื่อทีมส่งถ่ายน้ำให้เรียบร้อยแล้ว ทีมจะได้รับคำใบ้ต่อไปจากคนขับรถ ส่วนทีมที่เลือกบัญชีแต่งงาน จะต้องเดินทางไปยังตลาดอาหรับ เพื่อซื้อไก่จำนวน 25 ตัวและเครื่องเทศอีกหลายอย่าง เพื่อทำอาหารท้องถิ่นของโอมานที่เรียกว่า "มาคบุชส์" แล้วทีมจะได้รับคำใบ้ต่อไปจากคู่บ่าวสาว
ที่เบิร์จ อัล มับคาราช ทีมจะได้รับลิ่มโลหะสีเงิน ที่สลักเวลาเอาไว้จากชายอาหรับ (07.30, 07.45 และ 08.00) เวลานั้นแสดงถึงเวลาที่ทีมสามารถเข้าไปบนป้อมปราการเพื่อรับคำใบ้ต่อไป
ที่ตลาดมุตตรา ทีมจะต้องค้นหาร้านขายกำยาน เพื่อนำกำยานไปให้กับร้านของอาลี บาบา ที่ทำการค้าขายเกี่ยวกับกำยาน แล้วทีมจะได้รับคำใบ้ต่อไป
สถานที่ในการแข่งขัน > เลก 9 (โอมาน → บังกลาเทศ)

มัสกัต (ท่าอากาศยานมัสกัต) ไป ธากา, บังกลาเทศ  (ท่าอากาศยานนานาชาติชาจาลอัล)
ธากา (จัตุรัสศูนย์การค้าซันดาร์บาน)
ธากา (ท่าเรือซาดาร์กาต)  (สั่งย้อนกลับได้ 2 ทีมๆ ละ 1 ครั้ง)
ธากา (ตลาดนาซิรา - โรงรถลากเต็กกา มิสทิริ)
ธากา (ป้อมประการลัลบัก)
ในทางแยกของเลกนี้ ทีมจะต้องเลือกระหว่างสมดุลอาหาร (Balanced Meal) กับสมดุลอิฐ (Balanced Bricks) โดยทีมที่เลือกสมดุลอาหาร จะต้องหยิบปิ่นโตใส่อาหารจำนวน 30 เถาขึ้นไปบนเรือ และขนส่งไปยังเรือที่มีคนงานทำงานอยู่ ก่อนที่จะให้สมาชิกคนหนึ่งเข้าไปบนเรือเพื่อให้สมาชิกอีกคนส่งปิ่นโตขึ้นไปโดนใช้เชือกผูก เมื่อทีมส่งอาหารขึ้นไปบนเรือแล้ว ทีมจะต้องนำปื่นโตเปล่า 10 เถากลับมาเพื่อแลกกับคำใบ้ต่อไป ส่วนทีมที่เลือกสมดุลอิฐ จะต้องเดินทางไปยังเรือบรรทุกเรือ และขนส่งไปยังตลาด โดยใช้ตะกร้าบนศีรษะบรรทุกไป เมื่อทีมสามารถขนส่งก้อนอิฐที่ไม่แตกได้ 100 ก้อนแล้ว ทีมจะได้รับคำใบ้ต่อไป ส่วนอุปสรรคของเลกนี้ สมาชิกที่ทำอุปสรรคจะต้องประกอบรถลากสามล้อให้อย่างเหมาะสม ประกอบไปด้วยล้อหน้ากับล้อหลัง, เบาะที่นั่ง, กระแชง, กระดิ่ง, พู่ห้อย, คันเหยียบ เบาะหลังและโซ่ เมื่อทีมต่อได้อย่างถูกต้องและใช้วัสดุทุกอย่างที่ให้มาแล้ว ทีมจะได้รับคำใบ้ต่อไป
ที่จัตุรัสศูนย์การค้าซันดาร์บาน ทีมจะต้องหาร้านขายอ้อย และคั้นน้ำอ้อยออกมา 1 แก้ว แล้วให้สมาชิกหนึ่งคนดื่มเพื่อรับคำใบ้ต่อไป
สถานที่ในการแข่งขัน > เลก 10 (บังกลาเทศ → ฮ่องกง)

ธากา (ท่าอากาศยานชาจาลอัล) ไป ฮ่องกง  (ท่าอากาศยานนานาชาติฮ่องกง)
เซนทรัล (ท่าเรือเซนทรัล) ไป เชิงเชา, เขตไอแลนด์ (ท่าเรือแฟร์รี่เชิงเชา)
เชิงเชา (ถ้ำเชิงโพไจ)
เชิงเชา (ท่าเรือแฟร์รี่เชิงเชา) ไป เกาลูน (ท่าเรือสาธารณะเกาลูน)
จอร์แดน (ร้านอาหารจีนมาสเจสตี้)
จิมซาโจ๋ย (ถนนแห่งดวงดาว – รูปปั้นบรู๊ซ ลี)
เซนทรัล (จัตุรัสสแตคชู)
สำหรับอุปสรรคของเลกนี้ สมาชิกที่ทำอุปสรรคจะต้องใช้ตะเกียบ เพื่อค้นหาหนึ่งในห้าชิ้นของอาหารปลอม ที่ปกติใช้เพื่อตั้งโชว์หน้าร้าน ท่ามกลางอาหารบุฟเฟ่ต์หลากหลายจาน แต่ถ้าสมาชิกคีบชิ้นอาหารจริงขึ้นมา สมาชิกจะต้องรับประทานอาหารชิ้นนั้นก่อนที่จะค้นหาต่อไป เมื่อสมาชิกคีบเจออาหารปลอมแล้ว ทีมจะได้รับคำใบ้ต่อไปจากพ่อครัว และทางแยกของเลกนี้ ทีมจะต้องเลือกระหว่างรถเมล์ (Ding Ding) กับเรือเมล์ (Sampan) โดยทีมที่เลือกรถเมล์ จะต้องนั่งรถรางของฮ่องกง ที่รู้จักกันในชื่อว่า "ดิงดิง" เพื่อมองหาป้ายสามป้ายได้แก่ "Pit Stop" (จุดหยุดพัก), "Statue" (สแตคชู) และ "Square" (จัตุรัส) ที่เปิดเปยถึงสถานที่ที่เป็นจุดหยุดพักของเลกนี้ ท่ามกลางป้ายไฟหลากหลายมากมายของฮ่องกง ส่วนทีมที่เลือกเรือเมล์นั้น จะต้องเดินทางไปยังท่าเรือจัมโบ้ คิงดอม เพื่อรับกรงนกที่บรรจุนกหงส์หยกสองตัวอยู่ แล้วมองหาท่าเรืออาเบอร์ดีน สำหรับเรือที่มีหมายเลขที่ตรงกับหมายเลขที่ผูกอยู่กับกรงนก เมื่อทีมหาเรือเจอแล้ว ทีมจะต้องแลกกรงนกกับคำใบ้ที่บอกถึงสถานที่อันเป็นจุดหยุดพัก
สถานที่ในการแข่งขัน > เลก 11 (ฮ่องกง → เกาหลีใต้)

ฮ่องกง (ท่าอากาศยานนานาชาติฮ่องกง) ไป อินชอน, เกาหลีใต้  (ท่าอากาศยานนานาชาติอินชอน)
โชลวอน, แกรนวอน (สะพานซุงลี [승일교])
ดงดูโชล, ไกกองจิ (ค่ายทหารสหรัฐอเมริกา ติดพรหมแดนเกาหลีเหนือ)
โซล (สนามกีฬาโซล)
โซล (โยฮูโด แม่น้ำแฮนแก๊ง Park (เกาหลี) [한강공원])
โซล (วอนกูดาน)
ในอุปสรรคด่านนี้ ผู้เล่นหนึ่งคนในทีมจะต้องไปเลือกผ้าโพกหัวมา 1 ลายและหาทหารที่กำลังฝึกท่าชกต่อยที่มีผ้าโพกหัวอยู่จำนวน 200 คน ซึ่งต้องหาให้ตรงกับลายที่ตนได้เลือกไว้ หากส่งให้ผิดคนจะต้องกลับไปเลือกผ้าลายใหม่ ถ้าได้ผ้าโพกหัวตรงกับที่ต้องการแล้ว ทหารจะกระโดดเตะแผ่นไม้แล้วคำใบ้ต่อไปที่อยู่ภายในจะหล่นออกมา ในภารกิจทางแยกทีมจะต้องเลือกระหว่าง ส่งโสม (Full Bottle) หรือ เล่นเสก็ต (Full Throttle) ใน เล่นเสก็ต ทีมจะต้องไปที่สนามกีฬาน้ำแข็งมองกอง (목동 아이스링크) และจะต้องเล่นเสก็ตวนรอบทั้งสองคนรวมกันให้ได้ 24 รอบก่อนที่จะได้คำใบต่อไป ใน ส่งโสม ทีมจะต้องขนโหลโสมขนาดใหญ่จำนวน 6 โหลโดยที่น้ำดองโสมจะต้องไม่หก เมื่อครบตามทีกำหนดทีมจะต้องดื่มน้ำโสมคนละ 1 ถ้วยก่อนที่เภสัชกรจะให้คำใบ้ต่อไป สำหรับงานเพิ่มเติม นิคกับวิกกี้ จะต้องล้างรถถังทหารโดยมีอุปกรณ์ต่างๆ เตรียมไว้ให้ในสถานีใกล้ๆ กับค่ายทหาร
เมื่อมาถึงที่สะพานซุงลีทีมจะต้องล่องแก่งไปตามแม่น้ำเพื่อให้ไปถึงค่ายทหารสหรัฐอเมริกาที่ติดพรหมแดนเกาหลีเหนือ
สถานที่ในการแข่งขัน > เลก 12 (เกาหลีใต้ → สหรัฐอเมริกา)

อินชอน (ท่าอากาศยานนานาชาติอินชอน) ไป ลอสแอนเจลิส, แคลิฟอร์เนีย, สหรัฐอเมริกา  (ท่าอากาศยานนานาชาติลอสแอนเจลิส)
ลองบีช (ท่าเรือลองบีช - ท่า J 266)
พาซาดีนา (สนามกีฬาโรสโบว์)
ลอสแอนเจลิส (สตูดิโอกิโฆเต้)
เบเวอร์ลี ฮิลส์ (คฤหาสน์เกรย์สโตน)
สำหรับอุปสรรคสุดท้ายของรายการนี้ สมาชิกที่ทำอุปสรรคจะต้องตกแต่งขบวนพาเหรด 3 ส่วน ได้แก่บริเวณฐาน, บริเวณล้อและทาสีตกแต่งรูปปั้นดอกกุหลาบสำหรับการแข่งขันโรสพาเหรด โดยใช้ดอกเก๊กฮวยและกุหลาบ และจุ่มน้ำให้กับดอกไม้ด้วย เมื่อผลงานเป็นที่น่าพึงพอใจของนักจัดดอกไม้แล้วทีมจะได้รับคำใบ้ต่อไปจากคอร์ทนี่ ลี ราชินีดอกกุหลาบปี 2009
ที่ท่า J 266 ทีมจะต้องขึ้นลิฟท์ไปยังหนึ่งในยอดของเครนรอกไฟฟ้าขนาดใหญ่ สถานที่ที่ทีมจะได้รับคำใบ้ต่อไป โดยทีมจะถูกปล่อยตัวลงมาจากเครนโดยชิงช้าบันจี้จั๊มพ์บนผืนน้ำในระดับความสูง 150 เมตร และเมื่อทีมกลับมายังบนท่าแล้ว ทีมจะสามารถอ่านคำใบ้ต่อไป ที่บอกให้ทีมนั่งเฮลิคอปเตอร์ไปยังจุดหมายต่อไป, สนามกีฬาโรสโบว์
หลังจากทำภารกิจอุปสรรคเสร็จเรียบร้อยแล้ว ทีมจะต้องแก้ไขปริศนาปัญหาในคำใบ้ของทีม ได้แก่
"ฉันเป็นเจ้าของซานโช่ ปันซ่า"- ดอน กิโฆเต้ (จากวรรณกรรมของผู้แต่งชาวสเปน)
"ฉันเป็นสถานที่ที่สามารถได้ยินเสียงดนตรีประสานภายในหุบเขา" - เวทีในกริฟฟิท ปาร์ค
"ปีของมาริลิน มอนโรแห่งความปรารถนา" - The Seven Year Itch อาถรรพ์เลขคี่ 7 ปีโดนใจ
เพื่อตัดสินใจชื่อของสตูดิโอกูโฆเต้, สถานที่ต่อไปที่ทีมจะต้องเดินทางไปเยือน
ที่สตูดิโอกิโฆเต้ ทีมจะต้องระบุวีดิโอผู้ต้อนรับ 11 คนจาก 48 คนที่สวมหมวกแตกต่างกัน ที่ออกมาต้อนรับทีมระหว่างทีมเดินทางเข้าไปยังจุดหยุดพักของแต่ละเลกจากบนจอทัชต์สกรีนขนาดใหญ่ เมื่อทีมเรียงผู้ต้อนรับได้ถูกต้องทั้ง 11 คนบนจอเสร็จ โลโก้รายการจะปรากฏขึ้นมา แล้วบ็อบ ยูแบงคส์จะมอบคำใบ้ต่อไปแก่ทีม
ดูเพิ่ม

เว็บไซต์อย่างเป็นทางการ (อังกฤษ)
แผนที่การเดินทาง
ปราสาทอีสต์นอร์ เป็นสถานที่ที่ทีมใช้ทำอุปสรรค ภารกิจเสริมและยังเป็นจุดหยุดพักแรกของการแข่งขันนี้อีกด้วย
ในภารกิจทางแยก "ตรวจสอบ" ทีมจะต้องนำโลงศพแฟนซีจากร้านค้างานไม้ไปยังโชว์รูมอีกฟากเมือง
ทีมจะต้องเดินทางไปยังโรงแรมน้ำแข็ง ที่อยู่ในยุกกาส์ยาวี ตอนเหนือของวงกลมละติจูด
ในเลกนี้ ีมจะต้องเดินทางไปยังเมืองนาร์วิค ประเทศนอร์เวย์โดยข้ามพรมแดนไป
ในเซนต์ปีเตอร์สเบิร์ก, รัสเซีย ทีมจะต้องค้นหาจัตุรัสพาเลส ที่ตั้งของอนุสาวรีย์พระเจ้า Alexander I จากรูปภาพบนกระป๋องฟิล์มหรือแผ่นบันทึกเสียงแกรมโมโฟน
ในเลกนี้ ป้อมปราการปีเตอร์กับพอลเป็นสถานที่ประกอบภารกิจอุปสรรคและจุดหยุดพักที่ 7 ของการแข่งขัน
ในมุตตรา, โอมาน ทีมจะต้องเดินทางในตลาดเก่าเพื่อนำกำยานไปให้กับอาลี บาบา
ป้อมประการลัลบัก เป็นจุดหยุดพักที่ 9 ของการแข่งขันที่ธากา,บังกลาเทศ
ในฮ่องกง ทีมจะเดินทางไปยังรูปปั้นของบรู๊ซ ลี ในถนนแห่งดวงดาว
แท่นบูชาวองกูดาน เป็นจุดพักสุดท้ายของการแข่งขัน
ทีมจะต้องเดินทางไปยังสนามกีฬาโรสโบว์ในพาซาดีนา, แคลิฟอร์เนียโดยเฮลิคอปเตอร์ สถานที่ที่ทีมจะต้องทำภารกิจอุปสรรคในการตกแต่งขบวนพาเหรด (เช่นเดียวกับในภาพ) สำหรับการแข่งขันโรสพาเหรดในปี พ.ศ. 2554
กระทรวงมุรธาธร

| --- | --- |
Ministry of the Privy Seal
ภาพรวมกระทรวง
ก่อตั้ง: 1 เมษายน พ.ศ. 2435; 132 ปีก่อน (2435-04-01) (ครั้งที่ 1) 4 มีนาคม พ.ศ. 2455; 113 ปีก่อน (2455-03-04) (ครั้งที่ 2) 7 เมษายน พ.ศ. 2475; 92 ปีก่อน (2475-04-07) (ครั้งที่ 3)
กระทรวงก่อนหน้า: กรมพระอาลักษณ์ กระทรวงวัง (พ.ศ. 2439 - พ.ศ. 2455) กรมราชเลขาธิการ (พ.ศ. 2469 - พ.ศ. 2475)
ยุบเลิก: 23 กันยายน พ.ศ. 2439; 128 ปีก่อน (2439-09-23) (ครั้งที่ 1) 1 เมษายน พ.ศ. 2469; 98 ปีก่อน (2469-04-01) (ครั้งที่ 2) 29 มิถุนายน พ.ศ. 2475; 92 ปีก่อน (2475-06-29) (ครั้งที่ 3)
หน่วยงานสืบทอด: กระทรวงวัง (พ.ศ. 2439 - พ.ศ. 2455) กรมราชเลขาธิการ (พ.ศ. 2469 - พ.ศ. 2475) สำนักเลขาธิการคณะรัฐมนตรี กรมราชเลขานุการในพระองค์
กระทรวงมุรธาธร เป็นหน่วยงานราชการไทยประเภทกระทรวงในอดีต ได้รับการสถาปนาเมื่อ พ.ศ. 2435 ในรัชสมัยของพระบาทสมเด็จพระจุลจอมเกล้าเจ้าอยู่หัว มีอำนาจหน้าที่ดูแลรักษาพระราชลัญจกรและหนังสือราชการทั้งปวงที่เกี่ยวข้องกับพระมหากษัตริย์
ประวัติ

เดิมกรมพระอาลักษณ์เป็นหน่วยงานราชเลขานุการด้านหนังสือของพระมหากษัตริย์ ต่อมานสมัยรัชกาลที่ 5 เมื่อ พ.ศ. 2435 โดยได้จัดตั้งกระทรวงมุรธาธรขึ้น และแบ่งส่วนราชการพร้อมทั้งกำหนดขอบเขตหน้าที่ใหม่ให้ชัดเจนดังนี้
กรมพระอาลักษณ์ ปฏิบัติงานด้านเอกสารและหนังสือ
กรมรัฐมนตรีสภา ปฏิบัติงานประชุมเสนาบดี
กรมราชเลขานุการ ปฏิบัติงานรับใช้พระมหากษัตริย์ในราชการส่วนพระองค์
ในพ.ศ. 2439 ได้มีการยุบกระทรวงมุรธาธรเข้ากับกระทรวงวัง และรวมเอากรมทั้งสามไว้ในความรับผิดชอบของราชเลขานุการ ในสมัยรัชกาลที่ 6 ได้มีการตั้งกระทรวงมุรธาธรขึ้นใหม่ใน พ.ศ. 2455 แต่ให้มีเฉพาะ กรมพระอาลักษณ์และกรมราชเลขานุการ ซึ่งภายหลังเปลี่ยนชื่อเป็นกรมราชเลขาธิการ ส่วนกรมรัฐมนตรีสภานั้นไม่ได้ตั้งขึ้นแต่ให้งานด้านนี้อยู่ในบังคับบัญชาของราชเลขาธิการ และกรมทั้งสองนี้ร่วมกันรับผิดชอบการประชุมเสนาบดีมาโดยตลอด เมื่อเปลี่ยนแปลงการปกครองใน พ.ศ. 2475 แล้วจึงมีการโอนกรมพระอาลักษณ์ไปอยู่กับคณะรัฐมนตรี (ปัจจุบันคือ กองอาลักษณ์และเครื่องราชอิสริยาภรณ์ สำนักเลขาธิการคณะรัฐมนตรี) เหลือแต่กรมราชเลขาธิการ (ปัจจุบันคือ กรมราชเลขานุการในพระองค์ สังกัดสำนักพระราชวัง)
รายพระนามเสนาบดีกระทรวงมุรธาธร

| 0 | 1 | 2 | 3 | 4 |
| --- | --- | --- | --- | --- |
| ลำดับ (สมัย) | รูป | รายนาม | เริ่มวาระ | สิ้นสุดวาระ |
| 1 |  | พระเจ้าบรมวงศ์เธอ กรมขุนพิทยลาภพฤฒิธาดา | พ.ศ. 2436 | 23 กันยายน พ.ศ. 2439 |
| 2 |  | พระเจ้าบรมวงศ์เธอ กรมพระนเรศรวรฤทธิ์ | 1 เมษายน พ.ศ. 2455 | 28 มิถุนายน พ.ศ. 2466 |
| 3 |  | สมเด็จพระเจ้าบรมวงศ์เธอ กรมพระยาดำรงราชานุภาพ | 29 มิถุนายน พ.ศ. 2466 | 1 เมษายน พ.ศ. 2469 |
| 4 |  | เจ้าพระยามหิธร (ลออ ไกรฤกษ์) | 7 เมษายน พ.ศ. 2475 | 29 มิถุนายน พ.ศ. 2475 |
ดูเพิ่ม

สำนักพระราชวัง
กรมราชเลขานุการในพระองค์
สะพานทศมราชัน

| สะพานทศมราชัน |
| --- | --- |
สะพานทศมราชันมุมมองจากสะพานพระราม 9 ในเดือนมกราคม พ.ศ. 2568
พิกัด: 13°40′55″N 100°31′05″E﻿ / ﻿13.68201°N 100.51798°E﻿ / 13.68201; 100.51798
เส้นทาง: ทางพิเศษสายพระราม 3-ดาวคะนอง-วงแหวนรอบนอกตะวันตก
ข้าม: แม่น้ำเจ้าพระยา
ที่ตั้ง: แขวงบางโพงพาง เขตยานนาวา  แขวงราษฎร์บูรณะ เขตราษฎร์บูรณะ  กรุงเทพมหานคร
ชื่อทางการ: สะพานทศมราชัน
ชื่ออื่น: สะพานคู่ขนานสะพานพระราม 9
ตั้งชื่อตาม: พระบาทสมเด็จพระวชิรเกล้าเจ้าอยู่หัว
ผู้ดูแล: การทางพิเศษแห่งประเทศไทย
เหนือน้ำ: สะพานพระราม 9
ท้ายน้ำ: สะพานภูมิพล 1
ข้อมูลจำเพาะ
ประเภท: สะพานขึง
วัสดุ: เหล็กและคอนกรีต
ความยาว: 450 เมตร (1,480 ฟุต)
ความกว้าง: 42 เมตร (138 ฟุต)
ความสูง: 87 เมตร (285 ฟุต)
ช่วงยาวที่สุด: 781.20 เมตร (2,563.0 ฟุต)
จำนวนตอม่อ: 4
เคลียร์ตอนล่าง: 41 เมตร (135 ฟุต)
ประวัติ
ผู้ออกแบบ: บริษัท เอพซิลอน จำกัด
ผู้สร้าง: บริษัท ช.การช่าง จำกัด (มหาชน)
วันเริ่มสร้าง: 16 มกราคม พ.ศ. 2563; 5 ปีก่อน (2563-01-16)
วันสร้างเสร็จ: 30 มีนาคม พ.ศ. 2566; 23 เดือนก่อน (2566-03-30)
งบก่อสร้าง: 6,636,192,131.80 บาท
วันเปิด: 14 ธันวาคม พ.ศ. 2567; 2 เดือนก่อน (2567-12-14)
ที่ตั้ง
th
สะพานทศมราชัน (อังกฤษ: Thotsamarachan Bridge; ชื่อเดิม: สะพานคู่ขนานสะพานพระราม 9) เป็นสะพานถนนประเภทสะพานขึงข้ามแม่น้ำเจ้าพระยาในกรุงเทพมหานคร ในเส้นทางของทางพิเศษสายพระราม 3-ดาวคะนอง-วงแหวนรอบนอกตะวันตก ดูแลโดยการทางพิเศษแห่งประเทศไทย มีลักษณะเป็นสะพานขึงเสาคู่แห่งแรกของประเทศไทย ขนาด 8 ช่องจราจร ความกว้างประมาณ 42 เมตร ถือเป็นสะพานข้ามแม่น้ำที่มีความกว้างมากที่สุดในประเทศไทย ตั้งอยู่คู่ขนานทางด้านท้ายน้ำของสะพานพระราม 9 สร้างขึ้นเพื่อใช้งานทดแทนสะพานพระราม 9 ที่จะปิดปรับปรุงภายหลังเปิดทางพิเศษสายพระราม 3-ดาวคะนอง-วงแหวนรอบนอกตะวันตกอย่างเต็มรูปแบบ และกระทรวงคมนาคมยังกำหนดให้เป็นโครงการเฉลิมพระเกียรติพระบาทสมเด็จพระวชิรเกล้าเจ้าอยู่หัว เริ่มก่อสร้างเมื่อวันที่ 16 มกราคม พ.ศ. 2563 แล้วเสร็จเมื่อวันที่ 30 มีนาคม พ.ศ. 2566 และพระองค์เสด็จพระราชดำเนินมาทรงเปิดสะพานเมื่อวันที่ 14 ธันวาคม พ.ศ. 2567 แต่เริ่มเปิดการจราจรเมื่อวันที่ 29 มกราคม พ.ศ. 2568 คาดว่าจะสามารถรองรับปริมาณรถยนต์ได้อย่างมากวันละ 150,000 คัน
ลักษณะของสะพาน > ลักษณะโดยรวม

สะพานแห่งนี้ออกแบบโดยบริษัท เอพซิลอน จำกัด มีลักษณะเป็นสะพานถนนประเภทสะพานขึงเสาคู่ (Double-Pylon Cable-Stayed Bridge) แห่งแรกของประเทศไทย ตามแนวคู่ขนานทางด้านท้ายน้ำของสะพานพระราม 9 มีขนาด 8 ช่องจราจร (แบ่งเป็นขาเข้าเมืองและขาออกเมืองฝั่งละ 4 ช่องจราจร) และมีความกว้างวัดจากขอบสะพานทั้ง 2 ฝั่งได้ประมาณ 42 เมตร ถือเป็นสะพานข้ามแม่น้ำที่มีความกว้างมากที่สุดในประเทศไทย ตัวสะพานจะเริ่มยกระดับจากระดับชั้นที่ 2 ซึ่งสูงจากระดับพื้นดินประมาณ 10 เมตร ทำให้ผู้ใช้ทางสามารถวิ่งขึ้นและลงสะพานได้สะดวกมากขึ้น เพื่อลดการชะลอตัวสะสมในช่วงขาขึ้นสะพาน ซึ่งเป็นปัญหาที่เกิดขึ้นบ่อยครั้งกับสะพานพระราม 9 โดยท้องสะพานมีความสูงเหนือระดับน้ำทะเลอยู่ 41 เมตร และเสาขึงมีความสูง 87 เมตร เท่ากับสะพานพระราม 9 เดิม
ส่วนความยาวของสะพาน ช่วงกลางสะพานมีความยาว 450 เมตร และตัวสะพานมีความยาว 781.20 เมตร โดยมีจุดเริ่มต้นบริเวณเชิงลาดสะพานพระราม 9 ฝั่งธนบุรี ในพื้นที่แขวงราษฎร์บูรณะ เขตราษฎร์บูรณะ ข้ามแม่น้ำเจ้าพระยาไปเชื่อมต่อกับทางยกระดับขนาด 6 ช่องจราจร และบรรจบกับทางแยกต่างระดับบางโคล่ ในพื้นที่แขวงบางโพงพาง เขตยานนาวา เชื่อมต่อกับทางพิเศษศรีรัชและทางพิเศษเฉลิมมหานครโดยตรง รวมระยะทางทั้งโครงการจำนวน 2 กิโลเมตร โดยมีการออกแบบตัวสะพานให้สอดคล้องและไม่โดดเด่นกว่าสะพานพระราม 9 เดิม
นอกจากนี้ การทางพิเศษแห่งประเทศไทยยังจำลองสะพานเต็มรูปแบบเพื่อทดสอบความแข็งแรงของสะพานเมื่อถูกกระทำโดยแรงลม ซึ่งผลพบว่า สามารถรองรับแรงลมได้มากถึง 270 กิโลเมตรต่อชั่วโมง หรือเทียบเท่าความแรงของพายุทอร์นาโด สะพานแห่งนี้จึงมีความมั่นคงและแข็งแรงอย่างมากในการรองรับแผ่นดินไหวหรือพายุ
ลักษณะของสะพาน > การเฉลิมพระเกียรติ

กระทรวงคมนาคม ได้พิจารณาแล้วกำหนดให้สะพานแห่งนี้เป็นส่วนหนึ่งของโครงการเฉลิมพระเกียรติพระบาทสมเด็จพระวชิรเกล้าเจ้าอยู่หัว เนื่องในโอกาสมหามงคลทั้งหมด 2 โอกาส คือพระราชพิธีบรมราชาภิเษก พุทธศักราช 2562 และพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 ผู้ออกแบบจึงมีการออกแบบสะพานให้สื่อถึงพระองค์ในหลายส่วน ดังนี้
ส่วนยอดของเสาสะพาน เปรียบเสมือนฝ่าพระหัตถ์ของพระองค์ ภายในประดิษฐานพระบรมสารีริกธาตุ ซึ่งสมเด็จพระอริยวงศาคตญาณ (อัมพร อมฺพโร) ประทานให้แก่การทางพิเศษแห่งประเทศไทยเมื่อวันที่ 9 กรกฎาคม พ.ศ. 2566 ด้วยทรงมีพระดำริว่า เพื่อให้ผู้ขับรถใช้ถนนผ่านสะพานแห่งนี้สามารถเดินทางได้อย่างปลอดภัย โดยมีพิธีประดิษฐานบนยอดเสาฝั่งพระนครเมื่อวันที่ 29 กรกฎาคม ปีเดียวกัน
ตราพระปรมาภิไธยย่อ วปร. บนคานสะพานจำนวน 4 ตำแหน่ง ซึ่งต่อมาได้ปรับเล็กน้อย โดยพระบาทสมเด็จพระวชิรเกล้าเจ้าอยู่หัวพระราชทานตราสัญลักษณ์พระราชพิธีมหามงคลเฉลิมพระชนมพรรษา 6 รอบมาประดับสะพานแทน แบ่งเป็นประดับบนคานสะพาน 4 ตำแหน่ง และบนป้ายชื่อสะพานอีก 2 ตำแหน่ง ซึ่งดำเนินการเมื่อวันที่ 7–24 ตุลาคม พ.ศ. 2567
สายเคเบิลสีเหลือง สีประจำวันจันทร์ วันพระบรมราชสมภพของพระองค์
ประติมากรรมพญานาค ซึ่งเป็นสัญลักษณ์ของมะโรง นักษัตรประจำปีพระบรมราชสมภพของพระองค์ คือ พ.ศ. 2495
เสาขึงรั้วกันกระโดด สื่อถึงต้นรวงผึ้ง ต้นไม้ประจำพระองค์ เป็นต้น
ทั้งนี้ พระบาทสมเด็จพระเจ้าอยู่หัวได้พระราชทานชื่อสะพานนี้ว่า "ทศมราชัน" หมายถึง พระมหากษัตริย์ลำดับที่ 10 และจะเสด็จพระราชดำเนินมาทรงเปิดสะพานด้วยพระองค์เอง ซึ่งเดิมกำหนดไว้ในช่วงเดือนกรกฎาคม ให้ตรงกับพระราชพิธีมหามงคลเฉลิมพระชนมพรรษา 6 รอบ แต่ต่อมาได้เลื่อนออกไปตามสถานการณ์การก่อสร้างสะพาน ก่อนจะมีหมายกำหนดการออกมาในเวลาต่อมาว่าจะเสด็จมาทรงเปิดสะพานในวันที่ 14 ธันวาคม
ลักษณะของสะพาน > สีไฟประดับสะพาน

ภายหลังการก่อสร้างสะพานในด้านโครงสร้างและสถาปัตยกรรมได้เสร็จสิ้นลงตามสัญญาจ้างก่อสร้างหลักแล้ว ยังได้มีการประดับไฟเพื่อเพิ่มสีสันให้แก่สะพานอีกด้วย โดยสามารถเปลี่ยนสีไฟไปตามเทศกาลต่าง ๆ ได้ โดยแต่ละสีมีความหมายดังนี้
สีทอง แสดงถึง การตั้งมั่นในศีลและธรรม
สีขาว แสดงถึง ความมีตบะ
สีฟ้า แสดงถึง ความอ่อนโยน
สีชมพู แสดงถึง การให้ การบริจาค
สีส้ม แสดงถึงความซื่อตรง ไม่เบียดเบียน
ไฟประดับสะพานนี้เปิดให้ประชาชนได้ชมในเทศกาลและวันสำคัญต่าง ๆ เริ่มจากวันที่ 12 สิงหาคม พ.ศ. 2566 ซึ่งมีการเปิดไฟสีฟ้า เพื่อเฉลิมพระเกียรติเนื่องในวันเฉลิมพระชนมพรรษาของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ประวัติ > การก่อสร้าง

สะพานทศมราชัน รับเหมาก่อสร้างโดยบริษัท ช.การช่าง จำกัด (มหาชน) โดยมีการลงนามในสัญญารับเหมาเมื่อวันที่ 4 ธันวาคม พ.ศ. 2562 และเริ่มการก่อสร้างเมื่อวันที่ 16 มกราคม พ.ศ. 2563 ใช้เวลาการก่อสร้าง 1,170 วัน (ประมาณ 39 เดือน) ด้วยงบประมาณการก่อสร้าง 6,636,192,131.80 บาท โดยเริ่มลงเสาเข็มเมื่อวันที่ 15 มีนาคม ปีเดียวกัน จนกระทั่งเมื่อวันที่ 22 กุมภาพันธ์ พ.ศ. 2566 ได้ทำพิธีเทคอนกรีตจุดสุดท้ายเชื่อมต่อสะพานอย่างเป็นทางการ (Final Casting Ceremony) โดยศักดิ์สยาม ชิดชอบ รัฐมนตรีว่าการกระทรวงคมนาคมในขณะนั้น เป็นประธานในพิธี ทำให้โครงสร้างของสะพานขึงเชื่อมกัน 100% จากนั้นได้ทำการลาดยาง ตีเส้นผิวการจราจร เก็บรายละเอียดโครงสร้างเล็กน้อย รวมถึงการตกแต่งสถาปัตยกรรมเบื้องต้น เช่น การติดตั้งประติมากรรมพญานาค จนแล้วเสร็จตามสัญญาเมื่อวันที่ 30 มีนาคม จากนั้นจึงเข้าสู่กระบวนการทดสอบระบบสะพานส่วนต่าง ๆ รวมถึงระบบไฟประดับสะพาน
อย่างไรก็ตาม สะพานแห่งนี้ยังขาดทางขึ้น-ลงทางฝั่งธนบุรี ซึ่งการก่อสร้างอยู่นอกเหนือจากสัญญาการก่อสร้างสะพาน และติดปัญหาการรื้อย้ายแนวท่อประปา และระบบไฟฟ้า ซึ่งเป็นจุดจ่ายไฟฟ้าหล่อเลี้ยงให้กับพื้นที่ย่านใจกลางทางเศรษฐกิจของกรุงเทพมหานคร คือช่วงถนนสาทรถึงถนนสีลม ประกอบกับมีพื้นที่ทำงานที่จำกัด ต้องใช้ความระมัดระวังในการทำงาน ทำให้การก่อสร้างทางขึ้น-ลงสะพานล่าช้า จึงยังไม่สามารถเปิดการจราจรบนสะพานได้ในทันที โดยมีการคาดการณ์ว่าจะเปิดการจราจรบนสะพานในเดือนมีนาคม พ.ศ. 2567 ก่อนที่ต่อมาจะเลื่อนไปเป็นเดือนพฤษภาคม เดือนกรกฎาคม เดือนตุลาคม และเดือนธันวาคม พ.ศ. 2567 ตามลำดับ
ประวัติ > พิธีเปิด

เมื่อวันที่ 14 ธันวาคม พ.ศ. 2567 เวลา 17:25 น. พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินมาทรงเปิดสะพานทศมราชัน และทอดพระเนตรนิทรรศการเกี่ยวกับความเป็นมาของสะพาน หลังจากนั้นมีมหกรรม "สุขเต็มสิบ" ประกอบด้วยมหกรรมเฉลิมฉลองบนสะพานเมื่อวันที่ 10–19 มกราคม พ.ศ. 2568 และมหกรรมการเดินวิ่งเมื่อวันที่ 26 มกราคม หลังจากนั้นจึงเปิดการจราจรเป็นส่วนแรกของทางพิเศษสายพระราม 3-ดาวคะนอง-วงแหวนรอบนอกตะวันตก เฉพาะขาเข้าจากด่านสุขสวัสดิ์ถึงทางแยกต่างระดับบางโคล่ ตั้งแต่เมื่อวันที่ 29 มกราคม พ.ศ. 2568 เวลา 09:09 น. โดยมีสุริยะ จึงรุ่งเรืองกิจ รองนายกรัฐมนตรีและรัฐมนตรีว่าการกระทรวงคมนาคม เป็นประธานปล่อยรถคันแรกเข้าสู่ด่านสุขสวัสดิ์ขึ้นไปจราจรบนสะพาน ก่อนจะเปิดการจราจรในฝั่งขาออกในเวลาต่อมา ซึ่งการเปิดสะพานทศมราชันในช่วงแรกจะไม่มีการเก็บค่าธรรมเนียมผ่านทางในช่วงผ่านตัวสะพาน แต่ยังเก็บค่าธรรมเนียมผ่านทางที่ด่านบางโคล่ที่ 50 บาทตามเดิม หลังจากนั้นเมื่อการก่อสร้างทางพิเศษตลอดสายเสร็จสิ้น จะเปิดทางพิเศษตลอดสายอย่างเต็มรูปแบบภายในปลายปีเดียวกัน และเริ่มเก็บค่าธรรมเนียมผ่านทางในช่วงผ่านตัวสะพานที่ 30 บาท ก่อนปิดปรับปรุงสะพานพระราม 9 ครั้งใหญ่ต่อไป
กิจกรรม > Luck Lock Love รักล้นสะพาน

การทางพิเศษแห่งประเทศไทยเปิดสะพานทศมราชัน เพื่อจัดกิจกรรม "Luck Lock Love รักล้นสะพาน" ขึ้น ในระหว่างวันที่ 14–18 และ 23–25 กุมภาพันธ์ พ.ศ. 2567 เพื่อฉลองเทศกาลวันวาเลนไทน์ และเฉลิมฉลองครบรอบ 111 ปีของกระทรวงคมนาคม โดยมีกิจกรรมหลักคือการจดทะเบียนสมรสให้กับคู่รักที่ลงทะเบียนล่วงหน้าจำนวน 111 คู่ ตามจำนวนปีครบรอบของกระทรวงคมนาคม ซึ่งในวันแรกที่มีการจัดกิจกรรม มีคู่รักมาจดทะเบียนสมรสบนสะพานจำนวน 45 คู่